open-index/open-wikipedia-markdown huggingface dataset:
ניל אברקרומבי

**ניל אברקרומבי** (באנגלית: **Neil Abercrombie**; נולד ב-26 ביוני 1938) הוא פוליטיקאי אמריקאי שכיהן כמושל ה-7 של מדינת הוואי בארצות הברית מטעם המפלגה הדמוקרטית בשנים 2010–2014.

## ביוגרפיה
אברקרומבי נולד בבפאלו. הוא למד לתואר ראשון בסוציולוגיה ביוניון קולג', ובשנת 1959 עבר להוואי ולמד באוניברסיטת הוואי במנואה שם סיים תואר שני ותואר דוקטור.

בשנת 1970 החל אברקרומבי את דרכו הפוליטית, כשניסה להתמודד ל מטעם המפלגה הדמוקרטית, אף ללא הצלחה.

בשנים 1975–1979 כיהן כחבר בבית הנבחרים של הוואי. בשנים 1980–1986 כיהן כחבר ב. בספטמבר 1986 נבחר לכהן זמנית בבית הנבחרים של ארצות הברית במקומו של ססיל הפטל, שהתמודד למשרת המושל, אך הפסיד בבחירות הבאות לפט סייקי וסיים את כהונתו בינואר 1987.

בשנים 1988–1990 נבחר לכהן כחבר במועצת העיר הונולולו.

בינואר 1991 התמודד שוב נגד פט סייקי על מושב בבית הנבחרים של ארצות הברית, אך הפעם ניצח, וכיהן ברציפות בתפקיד זה עד לפברואר 2010. במהלך כהונתו הצביע אברקרומבי נגד הפלישה לעיראק ב-2003, תמך בחוקים להגבלת נשיאת נשק, התנגד לחוקים נגד הפלות ותמך בנישואים חד מיניים. כמו כן, הוא היה אחד מתשעת חברי בית הנבחרים שנמנעו בהצבעה על "חוק הפטריוט".

ב-9 במרץ 2009 הודיע על כוונתו לרוץ למשרת מושל הוואי, ובפברואר 2010 התפטר מתפקידו בבית הנבחרים כדי להתרכז במסע הבחירות. אברקרומבי הביס את יריביו בפריימריז המפלגה הדמוקרטית. ובבחירות הכלליות, וב-6 בדצמבר 2010 החל לכהן כמושל הוואי השביעי, כשלצידו סגן המושל בריאן שץ. בעת היבחרו היה אברקרומבי בן 72, והיה המושל המבוגר ביותר בארצות הברית עד בחירתו של מושל קליפורניה ג'רי בראון בינואר 2011.

במהלך כהונתו, אברקרומבי הביע תמיכה בהצעת חוק שנועדה לאפשר איחוד אזרחי לזוגות חד־מיניים, מה שהוביל להעלאת ההצעה בתחילת שנת 2011. לאחר אישור החוק על ידי הסנאט של הוואי, ב־23 בפברואר 2011 חתם אברקרומבי על החוק, וזוגות החלו להירשם במסגרת איחוד אזרחי ב־1 בינואר 2012. ב־9 בספטמבר 2013 קרא אברקרומבי, להתכנסות מיוחדת של הרשות המחוקקת כדי לדון בהצעת החוק שנועדה לאפשר נישואים חד־מיניים. ב־28 באוקטובר אושרה הצעת החוק על ידי ועדת הסנאט לענייני משפט ועבודה ברוב של 5–2, וב־30 באוקטובר הסנאט הצביע במלואו על הצעת החוק ואישר אותה ברוב של 20–4. ב־5 בנובמבר אושרה הצעת החוק על ידי שתי הוועדות של בית הנבחרים: ועדת המשפטים אישרה את הצעת החוק ברוב של 8–5, וועדת הכספים אישרה אותה ברוב של 10–7.

לקראת בחירות 2014 הובס אברקרומבי בפריימריז המפלגה הדמוקרטית על ידי הסנאטור דייוויד איגה, שזכה ל-67% אחוזי תמיכה, לעומת 31% אחוזי תמיכה באברקרומבי. בכך הפך למושל המכהן הראשון בהיסטוריה של הוואי שמפסיד בפריימריז, ולמושל המכהן שהובס בפער הגדול ביותר בהיסטוריה של ארצות הברית.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:באפלו: אישים
קטגוריה:אמריקאים ממוצא אירי
קטגוריה:אמריקאים ממוצא אנגלי
קטגוריה:אמריקאים ממוצא גרמני
קטגוריה:מושלי הוואי
קטגוריה:חברי בית המחוקקים המדינתי של הוואי
קטגוריה:חברי בית הנבחרים של ארצות הברית מהוואי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי מכללת יוניון
קטגוריה:בוגרי אוניברסיטת הוואי במנואה
קטגוריה:אמריקאים שנולדו ב-1938
דלמא (אי)

**האי דלמא** (בערבית: **جزيرة دلما**) הוא אי במפרץ הפרסי, הנמצא תחת ריבונות איחוד האמירויות הערביות. הוא ממוקם כ- מול חופי אבו דאבי ו- מדוחה. האי מונגש על ידי שדה התעופה דלמא ועל ידי מעבורת מהיבשה.

במפקד האוכלוסין משנת 2000 נמנו באי כ-5,000 נפשות.

## היסטוריה
באי יש בארות מים מתוקים, שאפשרו התיישבות אנושית לאורך ההיסטוריה.

ב-1992 בוצע סקר ארכאולוגי ראשוני באי דלמא. זוהו יותר מ-20 אתרים ארכאולוגיים, החל מהתקופה הנאוליתית (תקופת האבן המאוחרת).

## קישורים חיצוניים

## הערות שוליים

קטגוריה:איחוד האמירויות הערביות: איים
טיגריס בסערה טרופית

**טיגריס בסערה טרופית** או **מופתע!** (בצרפתית: **Tigre dans une tempête tropicale** או **Surpris!** בהתאמה) הוא ציור בצבעי שמן של הצייר הצרפתי אנרי רוסו, שנוצר בשנת 1891. היצירה היא ראשונה מבין סדרת ציורים של רוסו המתארים סצנות מתוך חיי הטבע בג'ונגלים. בציור מתואר טיגריס שעוקב אחר טרפו בעת סערה.

## אודות היצירה
רוסו הגיש את הציור לאקדמיה לציור ופיסול ("Académie de peinture et de sculpture"), אך חברי האקדמיה דחו את בקשתו. רוסו הגיש לבסוף את היצירה לאגודת האמנים העצמאיים ("Société des Artistes Indépendants") שבה היה ניתן להגיש יצירות ללא תהליך מקדמי של בחינה על ידי חברי ועדה. היצירה קיבלה ביקורות מעורבות; מבקרי אמנות רבים לעגו על היצירה וכינו אותה ילדותית. אולם, אמנים כמו פליקס וואלוטון שיבחו את יצירתו של רוסו.

רבים ראו במוטיב הג'ונגל של רוסו השראה מיצירותיו של אז'ן דלקרואה. באופן מוטעה, נטען כי רוסו שאב את ההשראה לסצנה בציור משירותו הצבאי במקסיקו, אולם האמן למעשה מעולם לא עזב את צרפת, וככל הנראה הוא שאב השראה מז'רדן דה פלאנט, מגזיני טבע וספרים. יצירות ואמנות על טבע פראי היו מקובלת באותה העת, כגון יצירותו של הפסל עמנואל פרמיי, אולם ציורו של רוסו נדחה על ידי המבקרים בני זמנו מפאת סגנונו של האמן.

הטרף של הטיגריס לא מופיע ביצירה, והמתבונן ביצירה אמור לנחש מהי התוצאה הסופית של מארב זה. משמו המקורי של היצירה, "מופתע!", ניתן להסיק כי ידו של הטיגריס היא על העליונה. מאוחר יותר, רוסו הסביר כי הטרף של הטיגריס היו קבוצת חוקרים. חרף העובדה שיצירתו של רוסו נראית פשוטה, האמן עשה שימוש רב בצללים ובגוונים של הצבע הירוק כדי להדגיש את השפע בג'ונגל. רוסו עשה גם שימוש בצבע אפור-כסוף כדי ליצור גשם, והוא עשה זאת על ידי ציור קווים אלכסוניים דקים לאורך היצירה בהשפעת ציוריו של ויליאם אדולף בוגרו.

אף על פי שטיגריס בסערה טרופית הביא להכרה מסוימת בפועלו של רוסו, לקח לאמן כשבע שנים לחזור ולצייר סצנת ג'ונגל נוספת. הביקורות כלפיו השתנו במעט, אולם הוא עדיין העדיף להתמקד במוטיבים אחרים ביצירותיו, ורק לאחר כחמש שנים נוספות הוא הציג יצירת ג'ונגל נוספת. מלבד טיגריס בסערה טרופית, רוסו עשה שימוש בטיגריס ביצירתיו ארבע פעמים נוספות.

במשך השנים הבאות וגם לאחר מותו של רוסו ב-1910 יצירותיו עדיין היו שנויות במחלוקת, ברם אמנים בני זמנו כמו פבלו פיקאסו, אנרי מאטיס ואנרי דה טולוז-לוטרק כן העריכו את עבודותיו. בסביבות שנת 1908, רוסו מכר את טיגריס בסערה טרופית ושתי יצירות נוספות לסוחר אומנות תמורת 190 פרנק, מחיר נמוך ממה שהציע תחילה. בשנת 1972, היצירה נמכרת לגלריה הלאומית שבלונדון בעזרתו של הנדבן וולטר אננברג.

## קישורים חיצוניים

## הערות שוליים

קטגוריה:ציורי שמן
קטגוריה:אוספי הגלריה הלאומית (לונדון)
קטגוריה:טיגריס בתרבות
לוחמים (סדרת רשת)

**לוחמים** היא סדרת רשת תיעודית, פרי יצירתו ובימויו של תומר לוין, המלווה בזמן אמת את שירותם הצבאי של ארבעה לוחמים בחטיבת גבעתי: רועי "בנדה" בן-דוד, רן משה, אביתר פרלוביץ' ויוסף מולויה. הסדרה צולמה בליווי יחידת דובר צה"ל, והיא משודרת בערוץ היוטיוב של כאן דיגיטל, כמו גם בערוץ כאן 11 בטלוויזיה ובאתר תאגיד השידור הישראלי. ייחודיות הסדרה מתבטאת בליווי ארבעת החיילים מיום גיוסם לצה"ל ב-1 בדצמבר 2020 ועד לשחרורם כעבור כשלוש שנים, בנוסף על אי-בימוי המתרחש בסדרה, דהיינו תיעוד גרידא. הסדרה שהחלה צילומים בעיצומה של מגפת הקורונה שומרת על צוות הפקה מצומצם ביותר, כך שיוצר הסדרה - תומר לוין מתפקד ברוב הצילומים עצמאית בשטח כבמאי וכצלם.

בשנת 2021 הוכרזה הסדרה כמועמדת לפרס הפורום הדוקומנטרי בישראל בקטגוריה של סדרת רשת תיעודית.

בשנת 2022 זכתה הסדרה בפרסי האקדמיה לטלוויזיה לשנת 2021 בקטגוריה של סדרות רשת.

## סקירת הסדרה

### עונה ראשונה
העונה הראשונה של הסדרה סוקרת את תחילת השירות הצבאי של ארבעת החיילים, וראשיתה ביום הראשון לטירונות. הפרק השני בעונה הראשונה מגולל את יציאת הלוחמים לגיבוש במשך 45 שעות. בפרק השלישי, החיילים יוצאים לשבוע שדאות ומתקדמים בהכשרתם הצבאית, לקראת השבעתם כלוחמים מן המניין בחטיבת גבעתי. פרק הסיום סוקר שורה של פעילויות שדוחפות אותם לקצה גבול היכולת: אוהל אב"כ, פק"לים ותורנויות מטבח, ובנוסף יוצר הסדרה תומר לוין משוחח עם הלוחמים על התקדמות צוות התוכנית עמם בהמשך השירות. בנוסף לארבעת הפרקים בעונה זו, התפרסם מיני-פרק נוסף בן שלוש דקות המלווה את החיילים בשרשרת החיול שבבקו"ם. חשיפה זו של שרשרת החיול בבקו"ם לצוות טלוויזיה חיצוני, קרי שאינו בהפקת דובר צה"ל, נחשבת ליוצאת דופן.

### עונה שנייה
העונה השנייה החלה עם עליית הפרק הראשון לאתר יוטיוב ב-11 בנובמבר 2021. הפרק הפותח בעונה זו מתרחש בשיא מבצע שומר החומות, בו הלוחמים נמצאים בשלב האימון המתקדם בהכשרתם הצבאית: רן ואביתר נמצאים בעוטף עזה ועוסקים באבטחת צירים והגנת יישובים, יוסף נמצא בקורס נגמ"שי מרכבה (נמ"רים), בעוד בנדה מרותק בביתו שבנהורה בעקבות פריקת כתף טורדנית שמטילה ספק לגבי המשך שירותו כלוחם בסיירת גבעתי. בהמשך העונה נמצא שירותו הצבאי של בנדה תחת עננה כבדה בעקבות מצבה הרעוע של כתפו. בפרק השלישי והאחרון בעונה השנייה, עוברים הלוחמים טירונות יחידה ומסע כומתה, בשעה שבנדה ממשיך בשירות הקרבי על אף פציעתו בכתף.

### עונה שלישית
ב-18 באוגוסט 2022 פורסם פרק הבכורה של העונה השלישית. בעונה זו מלווה צוות הסדרה את הלוחמים לאחר ההכשרה, כאשר אביתר ויוסף משרתים בקו המבצעי של גדוד רותם בעוד בנדה ורן נמצאים בהמשך המסלול של הסיירת.

## משתתפים
הסדרה עוקבת אחרי ארבעה חיילים, שאותרו בידי הפקת הסדרה בסיוע יחידת דובר צה"ל כבר בהיותם מועמדים לשירות ביטחון:
* אביתר פרלוביץ', קיבוץ אפק. במקור רצה להתגייס לחטיבת הנח"ל.
* רועי "בנדה" בן-דוד, נהורה.
* רן משה, גבעולים. במקור רצה להתגייס ליחידת דובדבן, אגוז או ליחידה 504, אך ויתר על יום סיירות בשל אי-רצונו להתגייס בחודש מרץ; אחר כך שובץ כלוחם בגבעתי.
* יוסף מולויה, פתח תקווה.

## קישורים חיצוניים
* 
* 
* מתוך סדרת הרשת "עורך הכבוד" יוצרי סדרת "לוחמים" הבמאי תומר לוין והעורך נדב אלוביק, מספרים על תהליך העבודה

## הערות שוליים

קטגוריה:תאגיד השידור הישראלי: תוכניות וסדרות רשת
קטגוריה:סדרות רשת ישראליות
קטגוריה:צה"ל בתוכניות טלוויזיה
מור סלארדי

**מור סלארדי** מִראקושפלבה, (במקור **שפיצר**; בהונגרית: Rákosfalvi **Szalárdi Mór** אובודה, 13 באפריל 1851 – בודפשט, 18 באוקטובר 1914) היה רופא יהודי-הונגרי, פרופסור באוניברסיטה. הוא פעל רבות בעניין הקמת בתי יתומים ובארגון הקמת מוסדות למקלטי ילדים בהונגריה. על זכויותיו אלה קיבל תואר אצולה הונגרית עם הקידומת "ראקושפלבי".

## ביוגרפיה
מור (מוריץ) שפיצר נולד במשפחה יהודית כבנם של הסוחר ברנאט שפיצר ושל פאני מייטנר. הוא סיים את מבחני הבגרות בגימנסיה הריאלית הראשית ברובע 4 של בודפשט, לאחר מכן למד רפואה בווינה ובפריז ולבסוף בשנת 1874 קיבל את התואר דוקטור לרפואה בווינה.

משנת 1876 עבד בבית החולים רוקוש בבודפשט. שפיצר שינה את שם משפחתו לסלארדי ב-1877. הוא קיבל תואר פרופסור חבר באוניברסיטה בשנת 1881 והפנה את תשומת הלב למאבק בתמותת תינוקות במאמריו ובעלונים שפרסם. בשנת 1884 ייסד את אגודת בית היתומים הלאומית של הצלב הלבן ("אגודת הצלב הלבן להגנת ילדים").

בשנת 1885 השתתף ביחד עם ד"ר יוז'ף באנוצי. וברנאט אלכסנדר בהקמת בית החולים לילדים של הצלב הלבן (היום קליניקה לילדים של אוניברסיטת זמלווייס). בשנת 1898 הפקיד ראש ממשלת הונגריה, קלמן סל, בידיו את האחריות על אגודת בית היתומים את הארגון הלאומי להגנת הילדים ואת הטיפול בילדים נטושים. משנת 1902 היה סלארדי סגן המנהל והרופא הראשי של מעון הילדים הממלכתי שארגן. בשלב זה הגנת ילדים כבר כללה 17,000 ילדים בממלכת הונגריה במסגרת האימפריה האוסטרו-הונגרית. סלארדי ייצג את נושא הגנת הילדים גם בקונגרסים זרים.

כהוקרה על זכויותיו והישגיו אלה העניק לו מלך הונגריה, פרנץ יוזף הראשון, קיסר אוסטריה את צלב הכבוד המוכתר בדרגת זהב ותואר אצולה (כמו Sir בבריטניה).

אשתו הייתה אנה פלדיאק, אותה נשא לאישה בבודפשט ב-12 בנובמבר 1883. הוא הובא למנוחות בבית הקברות היהודי ברקושקרסטור.

## עבודותיו העיקריות
* יתומי החברה (שבועון רפואי, 1876);
* בית היתומים הציבורי ותמותת ילדים בהונגריה, עם 4 טבלאות (1879);
* תמותה בבתי חולים לתינוקות (1898);
* תזונה מלאכותית של תינוקות, תוך התייחסות מיוחדת לבתי היתומים (1899)
* Les enfants abandonnés (פריז, 1900)
* ענייני בתי יתומים (1902)
* טיפול מוסדי בילדים (1903)

## הנצחתו
* רחוב נקרא על שמו ברובע 20 של בודפשט.

## ראו גם
* Szana: Szalárdi Mór (Orvosi Hetilap 1914. 785. sz.);
* Fritz Sándor: A magyar szociálhigiéne úttörői. Szalárdi Mór élete és működése (Orv. L., Népegészségügy, 1946. 12. sz.).
* orvostortenet.hu

## לקריאה נוספת
* לקסיקון ביוגרפי הונגרי. עורכת ראשית אגנש קניירש. 1969
* לקסיקון יהודי הונגרי. 1929. עורך פטר אויווארי. מור סלארדי
* יוז'ף סיניאי: חייהם ויצירותיהם של סופרים הונגרים
* בלה קמפלן: אלמנך האצולה ההונגרית (בודפשט, 1910)

## הערות שוליים

קטגוריה:רופאים יהודים הונגרים
קטגוריה:אצולה יהודית הונגרית
קטגוריה:בודפשט: אישים
קטגוריה:יהדות בודפשט
קטגוריה:אובודה: אישים
קטגוריה:הונגרים שנולדו ב-1851
קטגוריה:נפטרים ב-1914
עיריית קיצ'נר

**עיריית קיצ'נר** היא גוף השלטון המקומי במעמד של **[[עירייה]]**, האחראי לניהולה השוטף של העיר **[[קיצ'נר]]** הנמצא במחוז אונטריו שבקנדה.

ככל רשות מקומית עוסקת עיריית קיצ'נר בעניינים מוניציפליים מסוג הסדרות שרותי חינוך, תרבות, רווחה, תשתיות, ניקיון, תברואה וכדומה.

## מועצת העירייה
ממוזער|ברי ורבאנוביץ' (Berry Vrbanovic) , ראש העיר הנוכחי
המועצה מורכבת מראש העירייה ועשרה חברי מועצה הממונים על המחלקות השונות. הבחירות לראשות העירייה מתקיימות כל ארבע שנים בתחילת חודש אוקטובר. ראש העיר הנוכחי הוא ברי ורבאנוביץ' (Berry Vrbanovic) .

## הרכב המועצה
ממוזער|קרל זהר, כיהן כאש העיר בין השנים 2006 - 2014
### 2006–2010

המועצה נבחרה בבחירות המוניציפליות ב-2006.

### 2010–2014

המועצה נבחרה בבחירות המוניציפליות ב-2010.

### 2014–2018
המועצה נבחרה בבחירות המוניציפליות 2014.

### 2018–2022

## קישורים חיצוניים
* 

## הערות שוליים

קטגוריה:קנדה: פוליטיקה
קטגוריה:אונטריו
קטגוריה:עיריות
יוסף בבליקי

הרב **יוסף בבליקי** (ה'תרס"ח, 1907/1908 – כ"ג באייר ה'תשמ"ג, 6 במאי 1983) היה רב ודיין ישראלי, כיהן כאב בית הדין האזורי בתל אביב ובירושלים ור"מ בישיבת פורת יוסף.

## תולדות חייו
נולד בשנת ה'תרס"ח בחצר שטרויס בירושלים לדניאל ושרה. בצעירותו למד מפי חכמי ירושלים הרב יוסף חיים זוננפלד, הרב אריה לייב ברוידא והרב שלמה אליעזר אלפנדרי, שאליו היה מקורב מאד. היה מראשוני התלמידים בישיבת פורת יוסף אצל הרב עזרא עטייה. נסמך לרבנות מהרב הראשי בן ציון מאיר חי עוזיאל. בהדרכת הרב עטייה, התמקד בלימוד ענייני המקדש והקרבנות. נשא את אסתר, בתו של הדרשן והמקובל רבי משה מונשרוף. בשנת ה'תרצ"ה התמנה לר"מ בישיבת פורת יוסף, ובין תלמידיו שם היו הרבנים מרדכי אליהו, בן ציון אבא שאול, שלמה בן שמעון, אליהו שרים, משה טופיק ועוד. בין השאר לימד ב"כיתת קודשים" שעסקו בה בלימוד סדר קודשים.

בשנת ה'תשי"א (1950) התמנה לדיין בבית הדין הרבני בתל אביב, מבלי שנבחן, וזאת לאחר שהרב יוסף שלום אלישיב, שהיה בקשרי ידידות וחברותא עמו, המליץ עליו לרב הראשי יצחק אייזיק הלוי הרצוג. בשנת ה'תשט"ו התמנה לאב בית דין תל אביב. ישב בהרכב הראשון שדן בשאלת ממזרותם של האחים חנוך ומרים לנגר, והתנגד לפסק הדין של הרב שלמה גורן ובית דינו שהתירו את האחים ממזרותם. בשנת 1965 עבר לכהן כאב"ד ירושלים, במקומו של הרב סלמן חוגי עבודי שקודם לבית הדין הרבני הגדול.

נפטר ביום שישי, כ"ג באייר ה'תשמ"ג, 6 במאי 1983, ונקבר בהר המנוחות.

## מפסקיו
* מחלת נפש היא עילה לכפיית גט.

## קישורים חיצוניים
* קברו, באתר BillionGraves .

## הערות שוליים

קטגוריה:ירושלים: רבנים
קטגוריה:דייני בתי הדין הרבניים
קטגוריה:יהודים הקבורים בהר המנוחות
קטגוריה:בוגרי ישיבת פורת יוסף
קטגוריה:רבני ישיבת פורת יוסף
קטגוריה:אבות בית הדין הרבני בירושלים
קטגוריה:אבות בית הדין הרבני בתל אביב
קטגוריה:ישראלים שנולדו ב-1908
קטגוריה:ישראלים שנפטרו ב-1983
לאון פרדריק

**לאון פרדריק** (בהולנדית: **Léon Frédéric**; 26 באוגוסט 1856 – 27 בינואר 1940) היה צייר סימבוליסט בלגי. נושאי ציוריו המוקדמים היו על מיסטיקה נוצרית פנטסטית, ואילו עבודותיו המאוחרות שיקפו נושאים חברתיים.

## ביוגרפיה
אביו היה תכשיטן מצליח. בשנת 1871, הוא למד אצל האדריכל והצייר הדקורטיבי, שרל-אלברט והחל ללמוד קורסי לילה באקדמיה המלכותית לאמנויות יפות בבריסל. ב-1874 הוא מצא תפקיד בבית המלאכה של יאן פורטלס. בשנה שלאחר מכן, הוא ועוד כמה סטודנטים צעירים לאמנות עבדו יחד בסטודיו פרטי שבו יכלו לצייר דוגמנים חיים ועירומים. אביו מימן לו סיור לימודים באיטליה בשנים 1878–1879. הוא נסע לנאפולי, רומא, פירנצה וונציה. הציירים האהובים עליו היו סנדרו בוטיצ'לי ודומניקו גירלנדיו .

בשובו מאיטליה ערך את הופעת הבכורה שלו בסלון בבריסל, שם היה בהשפעתו של ז'ול בסטיאן-לפאז', והפך לחבר בקבוצת האמנים. ב-1883 עבר לארדנים הבלגיים, ונסע רבות לאנגליה, גרמניה והולנד.

הוא זכה במדליית זהב בתערוכה העולמית (1889). אלכסנדר בנואה הצעיר היה מעריץ גדול של יצירותיו ובשנת 1898 דאג לרכישת כמה מהם על ידי הנסיכה מריה טנישבה, לתערוכה בסנט פטרסבורג.

לאחר נישואיו, הוא עבר לביתו החדש ב-1899, והמשיך לטייל ולהציג את עבודותיו בירידים בינלאומיים. הוא זכה בפרסים בארצות הברית ובגרמניה ובמדליית זהב נוספת בתערוכה עולמית (1900).

ב-1904 הוא מונה לחבר באקדמיה המלכותית וב-1929 הוכתר כברון ואביר מסדר לאופולד על ידי המלך אלברט הראשון.

יצירותיו נמצאות במוזיאונים המלכותיים לאמנויות יפות של בלגיה, המוזיאון לאמנויות יפות בגנט ומוזיאון ד'אורסה.

## גלריה

File:Léon Frédéric - The Morning.jpg|תור הזהב: הבוקר

File:Léon Frédéric - All Things Die, But All Will Be Resurrected through God's Love - Google Art Project (part 4).jpg|כל הדברים מתים, אבל כולם יקומו לתחייה באמצעות אהבת אלוהים (פאנל מרכזי)

File:Léon Frédéric (1856-1940) Begrafenis van een boer - La Boverie Luik 23-08-2018.jpg|קבורת איכר

File:Les âges de l'ouvrier - Triptyque - Léon Frédéric - 1895-1897.jpg|עידן העובדים - טריפטיכון


## קישורים חיצוניים
 
## הערות שוליים

קטגוריה:ציירים בלגים
קטגוריה:ילידי 1856
קטגוריה:נפטרים ב-1940
טום ווקר

**תומאס אלכסנדר ווקר** (באנגלית: **Thomas Alexander Walker**; נולד ב-17 בדצמבר 1991), המוכר בשם הבמה **טום ווקר** (**Tom Walker**), הוא זמר-יוצר סקוטי.

## ראשית חייו
ווקר נולד בקילסית' , סקוטלנד, הממלכה המאוחדת. כשהיה בן 3, הוא עבר לגור בצ'שייר. ב-2014, הוא סיים את לימודיו במכללת לונדון למדיה יצירתית .

## קריירה

ב-17 באפריל 2017, ווקר הוציא את "Just You and I". בהמשך השנה, הוא נבחר, יחד עם קתי לי גיפורד , לאמן החודש של אלביס דוראן , על ידי אלביס דוראן , והוצג בתוכנית הטלוויזיה של NBC, The Today Show.

ב-19 במאי 2017, הוא הוציא את המיני-אלבום הראשון שלו, *Blessings*.

ב-13 ביוני 2017, ווקר הוציא את הסינגל "Heartland", שנכתב והופק על ידי Naughty Boy. ב-22 באוגוסט 2017, הסינגל נוסף לרשימת ההשמעה של BBC Radio 1. בהמשך השנה ווקר ביצע מספר מופעי חימום למספר אמנים, בין היתר ג'ורג' עזרא, גלנט , ג'ייק באג ודה סקריפט.

ב-13 באוקטובר 2017, ווקר הוציא את הסינגל "Leave a Light On". הווידאו קליפ של "Leave a Light On" הופק על ידי צ'ארלס מהלינג, וצולם בקרואטיה.

ב-1 במרץ 2019, הוא הוציא את אלבום האולפן הראשון שלו, *What a Time to Be Alive*. בשנת 2019, ווקר זכה בפורץ הדרך הבריטי בפרסי המוזיקה הבריטית. השיר "Leave the Light On" היה מועמד לסינגל בריטי בפרסי המוזיקה הבריטית.

ב-31 במאי 2019, הוא הוציא, בשיתוף פעולה עם זארה לארסון, את הסינגל "Now You're Gone".

ב-4 באוקטובר 2019, הוא הוציא את הסינגל "Better Half of Me".

ב-13 ביוני 2020, הוא הוציא את הסינגל "Wait for You". ב-11 בספטמבר 2020, יצאה גרסת רמיקס של השיר, בשיתוף פעולה עם זואי ויס.

## חיים אישיים
ווקר הוא מעריץ מועדון הכדורגל מנצ'סטר יונייטד.

## דיסקוגרפיה
### אלבומי אולפן
* 2019: *What a Time to Be Alive*

### מיני-אלבומים
* 2017: *Blessings*

## קישורים חיצוניים

* 

## הערות שוליים

קטגוריה:זמרים-יוצרים בריטים
קטגוריה:זמרים בריטים
קטגוריה:פזמונאים בריטים
קטגוריה:גיטריסטים בריטים
קטגוריה:בריטים שנולדו ב-1991
מילון שרוני

**מילון ערבי-עברי שימושי** מאת אברהם שרוני הוא מילון מוביל בקרב לומדי הערבית הספרותית דוברי העברית בישראל, לצד מילון איילון-שנער ומילון מילסון.

## כתיבת המילון
יוזמת כתיבת מילון ערבי-עברי חדש לצרכים ביטחוניים הועלתה ב-1976 בידי אפרים לפיד, שהיה אז מפקד יחידת חצב בחיל המודיעין, כדי שיחליף את מילון איילון-שנער הוותיק והלא-עדכני. כתיבת המילון החלה ב-1 בפברואר 1977 בידי צוות בן שישה מומחים בהנחיית המזרחן אברהם שרוני. הצוות נעזר בשלושה מילונים קודמים, ביניהם מילון ערבי-עברי למונחים צבאיים ולמונחים שימושיים שערך המילונאי עזרא מני. מן המילון החדש הושמטו המונחים הצבאיים שהיו במילון הקודם.

מלאכת הכתיבה של המילון החדש הסתיימה רק ב-29 ביולי 1980. מלכתחילה החליט פרופסור יעקב שויקה, האחראי לתוכנת המילון, לנקד רק את הערכים בערבית ולא את תרגומם לעברית, אך אנשי ההוצאה לאור דרשו לקבל את הטקסט מנוקד כולו ומוקלד. עבודה זו ארכה שנים מספר, והמילון יצא לאור בשלושה כרכים רק ב-1987 בהוצאת משרד הביטחון. בד בבד, גדל מספר הערכים במילון במהלך שנים אלו. עד סוף 2007 נתווספו למהדורות החדשות של המילון 3,000 ערכים חדשים ו-12 אלף פירושים נוספים לערכים קיימים.

בגרסתו הראשונית כלל מילון שרוני ערכים רבים שאינן בשימוש רחב בערבית, כגון שמות של צמחים, בעלי חיים וכוכבים. בשל כך הציע שלום סרי, מנהל ההוצאה לאור של משרד הביטחון, לקצר את המילון ולהסיר ממנו את הערכים הללו במטרה לפשטו. בנובמבר 1991 יצאה לאור גרסה מקוצרת של מילון שרוני בכרך אחד. נכון ל-2017, יצאה לאור גרסה זו של מילון שרוני בעשרים וחמש הדפסות.

## סגנון
אף שמילון שרוני הוא מילון ספרותי, שולבו בתוכו גם מילים נבחרות בערבית מדוברת. המילים הללו סומנו באות ד', מלשון דיבור. כדי להקל על חיפוש הערכים במילון, הוחלט כי הפעלים ימוקמו על פי סדר אלפביתי בגוף עבר נסתר. זאת בשונה ממילון איילון-שנער הוותיק יותר המחייב את הקורא לחפש כל פועל על פי השורש שלו, ולפיכך מצריך מיומנות גבוהה. כך הפך מילון שרוני למילון נגיש יותר.

## הערות שוליים

קטגוריה:מילונים
קטגוריה:ערבית
שון פרנל

**שון רנדל פרנל** (באנגלית: **Sean Randall Parnell**; נולד ב-19 בנובמבר 1962) הוא פוליטיקאי אמריקאי שכיהן כמושל ה-10 של מדינת אלסקה בארצות הברית מטעם המפלגה הרפובליקנית בשנים 2009–2014.

## ביוגרפיה
פרנל נולד בהנפורד שבקליפורניה. אביו הוצב באלסקה בעת שירותו בצבא ארצות הברית, ובשנת 1973 החליט להגר אליה עם משפחתו.

בשנת 1980 התמודד אביו, שהשתייך ל, על המושב של אלסקה בבית הנבחרים של ארצות הברית נגד המועמד דון יאנג, והפסיד.

פרנל למד באוניברסיטת פסיפיק הלותרנית ובאוניברסיטת פיוג'יט סאונד, בהן למד משפטים. הוא קיבל רישיון לעסוק כעורך דין באלסקה ובוושינגטון. פרנל עבד כעורך דין במגזר הפרטי מ-1987 עד 2003, בין 2005 ל-2006, ושב לעסוק בתחום לאחר כהונתו כמושל, החל מ-2015. במשך תשע שנים מאותה תקופה, הוא היה הבעלים של משרד עורכי דין משלו.

## קריירה פוליטית
בשנת 1992, בגיל 29, נבחר פרנל לכהן בבית הנבחרים של אלסקה. בשנת 1994 נבחר שוב לתפקיד. הוא בלט בעבודתו בוועדת הכספים של בית הנבחרים ובמאבק באלימות במשפחה ובתקיפות מיניות במדינה.

בשנת 1996 נבחר ל, והיה חבר במועצת האנרגיה של הסנאט. ב-1999 וב-2000 הוא הפך לחבר בהנהגת הרוב הרפובליקני בסנאט, כאשר עמיתיו בסנאט בחרו בו לכהן כיו"ר משותף של ועדת הכספים של הסנאט. פרנל בחר שלא להתמודד שוב לתפקיד בשנת 2000. הוא ציין כי הוא עושה זאת בשל מחויבתו למשפחתו, והמשיך לעסוק בעריכת דין.

בשנת 2005 התמודד פרנל בפריימריז המפלגה הרפובליקנית על תפקיד סגן המושל, ניצח וצוות למועמדת לתפקיד המושלת, שרה פיילין (באלסקה, מועמדי סגן המושל מתמודדים בנפרד מהמועמדים למושל במירוץ הבחירות המקדימות, אך לאחר הפריימריז, המועמדים למושל וסגן המושל מתמודדים יחד). השניים ניצחו בבחירות הכלליות שנערכו בשנת 2006, ופרנל מונה לסגן המושל.

בשנת 2008 הכריז כי יתמודד על המושב של אלסקה בבית הנבחרים של ארצות הברית נגד המועמד הוותיק דון יאנג, מולו התמודד אביו 28 שנים קודם לכן. התוצאה, שפורסמה ב-18 בספטמבר, הראתה שיאנג ניצח ב-304 קולות. פרנל הודה בתבוסתו, אף על פי שהיה זכאי לדרוש ספירה חוזרת, ואמר שהוא סומך על שלמות עבודתה של מחלקת הבחירות, סוכנות עליה פיקח כסגן מושל אלסקה. הוא אמר בהצהרתו: "אמנם ספירה חוזרת עשויה לשנות את התוצאה של בחירות צמודות במיוחד, אך תוצאה כזו אינה סבירה. ככזו, אני לא מאמין שהיא מצדיקה הוצאה של כספי משלם המיסים".

בתחילת יולי 2009 הודיעה פיילין במפתיע כי תתפטר מכהונתה כמושלת אלסקה ב-26 ביולי 2009, ובהתאם לחוקת אלסקה מונה פרנל למושל במקומה.

בדצמבר 2010 התמודד פרנל לתפקיד מושל אלסקה, והביס את יריבו אית'ן ברקוביץ'. פרנל זכה ל-59% תמיכה, אחוז התמיכה הגבוה ביותר למושל בהיסטוריית המדינה.

פרנל התמודד שוב על תפקיד המושל בבחירות 2014, אך לאחר ששמו עורב במספר שערוריות, הפסיד בהפרש קטן לביל ווקר.

לאחר פרישתו מהחיים הפוליטיים, שב פרנל לעסוק בעריכת דין.

ביוני 2021 החל לכהן כנשיא אוניברסיטת אלסקה באנקורג'.

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:בוגרי האוניברסיטה הלותרנית הפסיפית
קטגוריה:בוגרי אוניברסיטת פיוג'יט סאונד
קטגוריה:מושלי אלסקה
קטגוריה:סגני מושלי אלסקה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1962
מנאקיש

**מנאקיש** (בערבית: **مناقيش**) או **פיתה זעתר** הוא מאפה בצק דק ופריך מאזור הלבנט. גודלו בדרך כלל כפיתה אישית.

המנאקיש מורכב מבצק ומעליו לרוב שכבה עליונה של זעתר, גבינה, בשר טחון ועוד. בדומה לפיצה, ניתן לפרוס את המנאקיש או לקפל אותו לחצי לפני האכילה. נהוג לאכול אותו לארוחת בוקר או לארוחת צהריים. המילה **מנאקיש** היא לשון רבים של המילה הערבית "מנקושה" ("منقوشة", משורש הפועל "נקש", نقش, שמשמעותו היא לפסל, לחצוב או לחרוט), כלומר לאחר רידוד הבצק שטוח, לוחצים אותו בקצות האצבעות כדי ליצור מקום אפשרי למילוי בשכבה העליונה של הבצק. תנועה זו של לחיצת האצבעות על הבצק השטוח מונעת "התנפחות" של המאפה בדומה לפיתה ובמקביל יוצרת בועות קטנות שאחרי האפייה מתפצחות בפה.

על פי המסורת שנהוגה הייתה בעבר, נשים היו אופות ביחד את הבצק בתנור משותף בבוקר, כדי לספק למשפחה את תצרוכת הלחם היומית, ובזמן האפייה הזו הן היו מכינות מנות קטנות יותר של בצק עם תוספות שונות עליו לארוחת הבוקר.

המנאקיש פופולרי ברחבי הלבנט ונמכר כאוכל רחוב בערים גדולות באזור. הוא קל ומהיר יחסית להכנה ונהוג להגיש אותו לצד לבנה וסלטים במרכז שולחן ארוחת הבוקר, הצהריים או הערב. המנאקיש נפוץ גם באזורים שכנים לישראל, ובמרכזי הגירה מאזור המזרח התיכון והלבנט.

## תוספות קלאסיות
* זעתר – הגרסה הפופולרית ביותר של המנאקיש היא עם זעתר (תערובת של טימין מיובש טחון, אורגנו, אזוב תרבותי או שילוב כלשהו של המרכיבים האלו, מעורבב עם שומשום קלוי, מלח ותבלינים אחרים כגון סומק). את הזעתר מערבבים עם שמן זית ומורחים על הבצק לפני האפייה בתנור. מנקיש זעתר הוא אחד מהמאכלים הנפוצים בארוחות בוקר במטבח הלבנטיני. הוא מוגש גם כחלק ממנות מזטים, או כחטיף עם כוס תה נענע וגבינת פטה בצד.
* גבינה – ישנם שני סוגים עיקריים של גבינה שנפוצים לשימוש זה: בעיקר קשקבל וגבינה עכואית. מדי פעם נוהגים להוסיף גם זעתר בנוסף לגבינות.
* ספיחה הוא מאכל הדומה מאוד למנאקיש, העשוי עם בשר כבש או טלה טחון ומוגש לרוב בארוחת צהריים ולא בוקר, בשל היותו מנה שנחשבת כבדה יותר. בשר הטלה או הכבש הטחון מעורב עם קוביות זעירות של עגבנייה ושמן ומוגש לעיתים עם פלפל גרוס או בתוספת חמוצים ויוגורט. הספיחה דומה גם ללחמעג'ון.
* כַּשְׁכּ  – זוהי תערובת של יוגורט מיובש מותסס וחיטה טחונה דק שניתן להשתמש בו לבד או בשילוב עם תוספות אחרות, כגון אגוזי מלך או בצל, למריחה על הפיתה. מקורה ב.
* תרד או מנגולד
*פלפל חריף (צ'ילי)

## ראו גם
* ספיחה (מאכל)
* פיתה
* טאבון
* לחמעג'ון

## קישורים חיצוניים

* מנקיש זעתר של ארז קומרובסקי, השולחן
* מתכון לפיתה עם שמן זית וזעתר - היישר ממסעדת חג' כחיל: יותר טוב מסתם פיתה, יותר עסיסי מסתם לאפה והכי טעים לבד, מאקו

## הערות שוליים

קטגוריה:המטבח הים-תיכוני
קטגוריה:המטבח הסורי
קטגוריה:המטבח הפלסטיני
קטגוריה:המטבח הלבנוני
קטגוריה:המטבח הערבי: מאפים
קטגוריה:מאכלי לחם
קטגוריה:המטבח הערבי: אוכל רחוב
כריש לבן-אף

**כריש לבן-אף** (שם מדעי: *Nasolamia velox*) הוא מין של דג סחוס ממשפחת הכרישיים והוא המין היחיד בסוגו, הקרוב מעט לכריש כחול או לסוג כריש עקב מבנה ראש דומה.

## תיאור
המין חי באזורים הטרופיים באוקיינוס השקט לחופי אמריקה בין פרו לבאחה קליפורניה ודרום קליפורניה בעומקים רדודים של 15 עד 200 מטרים.

זהו כריש קטן יחסית באורך 1.5 מטר בממוצע. הוא בעל גוונים אפורים בהירים ובטן לבנה עם חוטם לבן וארוך בעל כתם שחור לאורכו. הלסתות קצרות ובעלות שיניים משוננות בעלות רכסים צרים. הוא בעל זוג סנפירי גב, כשהקדמי גדול בהרבה מהאחורי ובעל סנפיר שת וזנב ממוזלג ארוך. הנקבות משריצות עד 5 צאצאים חיים, הנולדים באורך 55 סנטימטרים.

כריש זה חי לרוב בגפו והוא שוכן בקרקעית הים החופית לרוב באזורים חוליים או בוציים ובשוניות. הכריש ניזון מלהקות דגים וסרטנים שהוא לוכד.

מין זה מצוי בסכנת הכחדה עקב דיג יתר מצד האדם.

## גלריית תמונות

Nasolamia velox jaws.jpg
Nasolamia velox lower teeth.jpg
Nasolamia velox upper teeth.jpg


## קישורים חיצוניים

## הערות שוליים

קטגוריה:טקסונים שתוארו בידי צ'ארלס הנרי גילברט
קטגוריה:בעלי חיים שתוארו ב-1898
קטגוריה:כרישיים
קטגוריה:דגי סחוס יחידים בסוגם
קטגוריה:דגי ים באמריקה שלחופי האוקיינוס השקט
פעילות פנאי בחיק הטבע

[ממוזער|[רפטינג]]
[ממוזער|[תרמילאות|טרק בחבל הבאסקים שבספרד]]
**פעילות פנאי בחיק הטבע** הוא מונח רחב המתאר מגוון גדול למדי של פעילויות נופש בסביבה טבעית, אשר משתנות בהתאם לסביבה הפיזית בהן הן מבוצעות. הפעילויות הללו יכולות לכלול בין היתר דיג, ציד, תרמילאות, ורכיבה על סוסים – וניתן לבצע אותן לבד או ביחד עם אנשים נוספים.

המטרות העיקריות לביצוע פעילויות פנאי בחיק הטבע הן בדרך כלל בעיצוע פעילות גופנית כולשהי, לעשות זאת לשם הרווחה הכללית, לעשות זאת לשם התחדשות רוחנית, וכהזדמנות להיות פעיל בטבע תוך כדי ביצוע הפעילות.

דוגמאות נוספות לפעילויות פנאי בחיק הטבע מסורתיות כוללות טיולים רגליים, קמפינג, טיפוס הרים, רכיבה על אופניים, שיט בקאנו, שיט בקיאק, רפטינג, טיפוס מצוקים, ריצה, שיט מפרשיות, סקי, צניחה חופשית, וגלישת גלים. לעיתים מופתחם פעילויות חדשות אשר הן הכלאות של פעילויות אחרות כגון Coasteering , גלישת קניונים, Fastpacking , ו-Plogging .

בערים רבות נוצרו לאורך השנים מתחמים מוגדרים המיועדים לפעילויות פנאי בחיק הטבע עבור האוכלוסייה הכללית. מקומות אלו כוללים פארקים, מגרשי משחקים, מתקני ספורט אך גם אזורים עם גישה חופשית לים כגון חופי רחצה, או הטיילת.

## פעילויות פנאי בחיק הטבע לפי הקשר

## קישורים חיצוניים

* 

קטגוריה:בילוי בחיק הטבע
כריש אף-פגיון

**כריש אף-פגיון** (שם מדעי: *Isogomphodon oxyrhynchus*) הוא מין של דג סחוס ממשפחת הכרישיים והוא המין היחיד בסוגו. מין זה מצוי בסכנת הכחדה חמורה והוא נפוץ במערב האוקיינוס האטלנטי לחופי אמריקה שבין טרינידד לצפון ברזיל.

## תיאור
כריש זה קטן יחסית ומגיע לאורך של 1.4 מטר בזכרים ו-1.6 מטר בנקבות עם משקל ממוצע של 13 ק"ג. כפי ששמו מרמז הוא בעל חוטם מוארך ודק הנוטה כלפי מעלה, מעט בדומה לכריש הגובלין, אף שהוא קרוב יותר לסוג כריש. הוא בעל עיניים קטנות הקרובות לנחיריים ובעל סנפירי חזה רחבים ודמויי משוט, מאפיינים המקלים על זיהויו. הכריש בעל לסתות בעלות שיניים חדות, כשהשיניים העליונות רחבות מעט מהתחתונות והוא בעל 5 חריצי זימים. סנפיר הגב גבוה ורחב והזנב ארוך ודמוי סהר בעל אונה עליונה ארוכה יותר מהתחתונה. הכריש משריץ 2 עד 8 צאצאים בשנה.

הכריש חי במים החמימים של מערב האוקיינוס האטלנטי סמוך לחופים בעומק 4 עד 40 מטרים, כשהנקבות לעיתים צוללות למים יותר עמוקים. הכריש מצוי גם במים מליחים סמוך למנגרובים, לגונות, חופים בוציים ובשפכי נהרות לרבות האמזונאס, אם כי לרוב יתרחק ממים מתוקים. הוא ניזון בעיקר מדגי גרם מתקהלים סמוך לחופים.

הכריש נמצא בסכנת הכחדה חמורה, בעיקר מדיג יתר ומלכידה ברשתות לאורך צפון ברזיל. עם זאת הוא לא נחשב כדג מאכל מסחרי והלכידה היא מקרית.

## קישורים חיצוניים

## הערות שוליים

קטגוריה:טקסונים שתוארו בידי פרידריך גוסטב יעקב הנלה
קטגוריה:בעלי חיים שתוארו ב-1839
קטגוריה:כרישיים
קטגוריה:דגי סחוס יחידים בסוגם
קטגוריה:אמריקה הדרומית: דגי ים
כד (גדעון גכטמן)

"**כד**" (1992) הוא פסל מאת גדעון גכטמן המוצב בתל אביב-יפו.

## תיאור
הפסל הוצב בשנת 1992 הוצב הפסל ב"ככר פרוכטר" שבפינת הרחובות אבן גבירול, פנקס והבשן. הפסל היה חלק מקבוצת 15 פסלים שהוצבו בתל אביב-יפו באותה עת ושאת מימונם תרם משולם ריקליס. באפריל 2021, בעקבות העבודות לסלילת הרכבת הקלה, הועבר הפסל ממקומו ושופץ על ידי סשה סרבר. בנובמבר 2021 הוצב במדרכה שליד בית המשפט המחוזי, ברחוב ויצמן בתל אביב-יפו.

דימוי הכד החל להופיע ביצירותיו של האמן גדעון גכטמן במהלך שנות ה-80 של המאה ה-20. צורת הכד שבה השתמש היא כצורת אמפורה חסרת ידיות ופתח. מעין מכל סגור, המאזכר את השימוש בתרבות הקלאסית בכדים גם כסממן של אבל. על הכד מופיעה חיקוי ציורי של שיש ירוק, העשוי בעזרת צבע שמן. השימוש בחיקוי של שיש מהווה לא רק אזכור לתרבות האירופית, בה נעשה שימוש בטכניקה זו, כי אם גם לעיסוקו של גכטמן ביחס שבין מקור להעתק בתרבות הפוסטמודרנית.

על פי משה ניניו, יצירתו של גכטמן באותה עת נעה בין "שני המוטיבים המרכזיים מהתקופה המוקדמת - תודעת המוות והשניות מלאכותי / טבעי - מוכלאים לאובייקטים, המציגים, בהכללה, התנגשות בין שאיפה להנצחה דרך חומר, בהקבלה אירונית לתרבויות הנצחה קדומות לבין האפשרויות החומריות ואופני העשייה המוצעים על ידי תרבות הבנייה והמלאכה הישראליים".

## קישורים חיצוניים

## הערות שוליים

קטגוריה:גדעון גכטמן
קטגוריה:פיסול ישראלי
קטגוריה:יצירות משנת 1992
קטגוריה:תל אביב-יפו: פסלים
קטגוריה:כדים
חיים שדמי

**חיים שדמי** (נולד ב-11 בספטמבר 1974) הוא פעיל שמאל, סופר, עיתונאי, מרצה, במאי ותסריטאי ישראלי.

## ביוגרפיה
נולד ב-11 בספטמבר בבני ברק, דור חמישי בארץ. הוא נקרא על שם סבו מצד אביו, חיים שדמי שליח הסוכנות היהודית לארץ ישראל. סבו מצד אמו, מיכאל שיפמן היה מחנך והקים בתי ספר, לימד תלמוד, דרמה וחקלאות.

במשך השנים כתב שדמי בעיתונים "העיר", "זמן ישראל", "TheMarker", עבד ככתב בריאות בעיתון "הארץ" וכתב טור ב"גלובס".

כתב וביים מספר סרטים, סרט הביכורים שלו נקרא "יש לי קבוצה להציל", סרט שעסק באוהד אורי משיח שיצא למסע בעקבות נשמתו האבודה של הכדורגל.

בנוסף, שדמי מרצה במכללת ספיר.

### פעילות חברתית ופוליטית
שדמי הוא פעיל שמאל מוכר. בנובמבר 2016 הצטרף למחאה בכיכר גורן בפתח תקווה, סמוך לביתו של היועץ המשפטי לממשלה אביחי מנדלבליט, מחאה שהתעוררה בטענה שמנדלבליט מעכב את הגשת כתבי האישום נגד בנימין נתניהו בשל קשריו עם משפחת נתניהו.

שנתיים לאחר תחילת ההפגנות הוקמה עמותת "חוזה חדש", המוכרת יותר בשם "קריים מיניסטר". שדמי משמש כחבר בוועד העמותה, ובמסגרתה פעל רבות בארגון ההפגנות המחאה נגד בנימין נתניהו והמחאה נגד ממשלת ישראל השלושים וחמש.

עוכב מספר פעמים על ידי המשטרה במהלך ההפגנות ואף הורחק ל-15 ימים מכיכר רבין.

בנובמבר 2021 הגיע שדמי כחלק מקבוצת דוברים לדיון החירום "עוצרים את אלימות המתנחלים" בכנסת, שם יצא כנגד מדיניות המדינה והצבא בגדה המערבית, והפקרת פעילים בשטח אל מול אלימות מתנחלים כנגדם וכנגד פלסטינים. בין היתר, אמר את המשפט "תנו לנו את הרשות להפעיל נשק, נעשה את העבודה עבור הפלסטינים", כתגובה לדבריו של עיסאווי פריג', שהפעילים משמשים כשכפ"ץ, בעוד לטענת שדמי הם לא זוכים להגנה כלל.

במאמר שכתב בעיתון "הארץ" בנושא אמר "[...] הרי אם כולכם — מימין ומ"שמאל", מאנשי טוהר הגזע ומטהרני המחנה — נזעקתם מהמחשבה שפעילי שמאל יגנו על עצמם ועל הפלסטינים בנשק מפני התקפות של טרוריסטים יהודים, אם כולכם מסכימים שנשק בשימוש אזרחים הוא דבר מסוכן, מה זה אומר על הנשק שברשותם ועל מעלליהם? זה אומר שאסור היה לתת להם רובים. ואם כבר נתתם — קחו אותם מהם. או שתשתלטו עליהם. ככה פשוט. הנה נסגר מעגל הטיעונים שלי. אין דרך להבין מהמילים שלי אחרת.".

## ספריו

* **צרור חבצלות ליום האהבה, בייבי** (-חמישה סיפורים קצרים הנוגעים כולם באבסורד הקיומי של החיים, נעים בין מסעות פנימיים לחיצוניים, ובכולם גיבורים שמחפשים את מקומם בעולם), הוצאת גוונים, 2012.

## קישורים חיצוניים
* חיים שדמי בהארץ
* הזמן של חיים שדמי - כתבות שלו "זמן ישראל"
* חיים שדמי באתר TheMarker

## הערות שוליים

קטגוריה:במאים ישראלים
קטגוריה:סגל TheMarker
קטגוריה:סגל גלובס
קטגוריה:סגל העיר
קטגוריה:סגל זמן ישראל
קטגוריה:סופרים ישראלים
קטגוריה:עיתונאים ישראלים
קטגוריה:פעילי שמאל רדיקלי ישראלים
קטגוריה:פעילים חברתיים ישראלים
קטגוריה:תל אביב-יפו: אישים
קטגוריה:תסריטאים ישראלים
קטגוריה:ישראלים שנולדו ב-1974
Joom

**Joom** (בעברית: **ג'ום**) היא פלטפורמת מסחר אלקטרוני לטבית, הפועלת באמצעות אתר אינטרנט ואפליקציית מובייל דרכן מתבצעות מכירות של סחורות ממדינות אסיה ואירופה. החברה שבסיסה בריגה, לטביה, נוסדה בשנת 2016.

הפלטפורמה מיועדת בראש ובראשונה למכשירים ניידים שדרכם מתבצעות כ-83% מהעסקאות.

Joom היא בין אפליקציות הקניות הטובות ביותר באירופה וברוסיה. היא נמצאת במקום השני (אחרי AliExpress) מבין חברות האינטרנט המיוצגות ברוסיה המספקות סחורות מסין ובמקום רביעי (ב-App Store וב-Google Play בין האפליקציות לרכישת סחורות ברוסיה.

## היסטוריה
אפליקציות Joom למערכות ההפעלה Android ו-iOS ואתר של החברה נוצרו ביוני 2016. ל-Joom יש משרדים בריגה (משרד המטה של החברה בלטביה), במוסקבה (רוסיה), בשנג'ן (סין), בפאלו אלטו (ארצות הברית), בלוקסמבורג, בהונג קונג (מרכז לוגיסטי גדול) ובסיאול.

ב-2017 Joom נכנסה לשוק האירופי ועכשיו החברה מקבלת 50% של נפח הסחורה הגולמי שלה משוק זה.

בשנת 2018 נוסדה חברת בת Joom Logistics לאספקת מוצרים שהומנו ב-Joom.

בתום שנת 2020 את אפליקציה Joom הורדה יותר מ-150 מיליון פעמים ברחבי אירופה.

בנובמבר 2020 אפליקציית JoomPay המשמשת להעברת כספים באירופה קיבלה רישיון לביצוע עסקאות פיננסיות.

כל חודש למערכת Joom מגיעים 25 מיליון משתמשים פעילים ו-20 מיליון קונים פעילים בכל העולם.

בשנת 2021 Joom הצטרפה ליוזמה לאבטחת בטיחות המוצרים (Product Safety Pledge) — הסכם עם המדינות החברות באיחוד האירופי למניעת מכירת סחורות מסוכנות דרך אתרי אינטרנט.

## קישורים חיצוניים
* 
* 
* 
* 
* 
* 

## הערות שוליים

קטגוריה:חברות מסחר אלקטרוני
קטגוריה:שלוחות בישראל של תאגידים רב-לאומיים
ירגזי מקסיקני

**ירגזי מקסיקני** (שם מדעי: *Poecile sclateri*) הוא מין של ציפור שיר קטנה ממשפחת הירגזיים. הוא תואר על ידי אוטו קליינשמידט בשנת 1897. הירגזי המקסיקני הוא המין הדרומי ביותר של ירגזי באמריקה הצפונית.

## מאפיינים פיזיים
הירגזי המקסיקני הוא עוף קטן באורך 12–14 ס"מ, מוטת כנפיים 21 ס"מ ומשקל 11 גרם. הראש שחור עם לחיים לבנות, וכתם סנטר שחור. הגב, הכנפיים והזנב בצבע חום אפרפר כהה, והבטן אפורה בהירה. הזנב באורך 59–65 מ"מ, הכנפיים באורך 63–66 מ"מ, והן עגולות וקצרות. המקור שחור ובאורך 7.6–9.8 מ"מ. הרגל אפורה-ירקרקה ובאורך 16–17.5 מ"מ.

## התנהגות ואקולוגיה
הירגזי הקסיקני המבוגר ביותר שתועד היה בן 10.1 שנים. הירגזי מגיע לבגרות מינית בשנתו הראשונה.

הירגזי המקסיקני ניזון בעיקר מחרקים (כמו זחלים וחיפושיות), עכבישים, ולעיתים זרעים. הירגזי המקסיקני הוא צייד פעיל שצד בין הענפים והעלים הקטנים של עצים ביערות, ונצפה תלוי הפוך מענף תוך ציד חרקים מהצד התחתון של הענף. הוא צד גם תוך כדי תעופה. הירגזי מכה על עפצים כדי להגיע אל הפגיות שבתוכם. בניגוד לרבים מבני משפחתו, הירגזי המקסיקני לא תועד שומר מזון לחורף.

### רבייה
הקן מוקם לרוב בגובה 3–12 מטרים מהקרקע ולעיתים גם בתיבות קינון. הנקבה בונה את הקן מקליפת עץ, טחב ופרווה, ומטילה פעם אחת בשנה 5–8 ביצים לבנות עם נקודות אדמדמות, בעיקר בצד הקהה. גודל הביצים הוא 11×15 עד 13×17 מ"מ. הדגירה אורכת 11–14 יום, והגוזלים פורחים בגיל 18–21 ימים. כשהנקבה עוזבת את הקן, היא מכסה את הביצים בריפוד הקן. כשהגוזלים קטנים, הנקבה דוגרת והזכר מביא מזון, וכשהם גדולים, שני ההורים מביאים מזון. ההורים מורחים את הכניסה לקן בחיפושיות מעוכות שמכילות חומרים שמרחיקים טורפים. אם מפריעים לנקבה במהלך הקינון, היא נושפת ומנפחת את הנוצות ואף תתקוף את הפולש, פעולה שהיא מקור שמם העברי (מהמילה רוגז).

## תפוצה ובתי גידול
הירגזי המקסיקני חי בעיקר בצפון ובמרכז מקסיקו, ולעיתים רחוקות ברכסי צ'יריקאווה ואנימס בדרום ארצות הברית. הוא חי ביערות אורן, אלון, צוגנית ואשוחית הרריים, לרוב בלהקות מעורבות עם ציפורי שיר אחרות. הוא יציב ולרוב לא נודד.

הערכות גודל האוכלוסייה (2,000,000 פרטים) ושטח התפוצה (941,000 קמ"ר) גבוהות מאוד, ולכן הוא אינו עומד בקריטריונים אלו של סכנת הכחדה. למרות העובדה שמגמת האוכלוסייה נמצאת בירידה, הירידה אינה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. עקב כך, הירגזי המקסיקני הוא מין ללא חשש.

### תפוצת תת-מינים
לירגזי המקסיקני 4 תת-מינים:
* *Poecile* *sclateri* *eidos* - ג'יימס לי פיטרס, 1927, מצוי ביערות אלון ואורן בדרום אריזונה וניו מקסיקו, וצפון מערב מקסיקו
* *Poecile* *sclateri* *garzai* - אלן רוברט פיליפס, 1986, מצוי בקואווילה ונואבו לאון
* *Poecile* *sclateri* *rayi* - אלדן הולמס מילר וטרייסי אירווין סטורר, 1950, מצוי מחליסקו לאואחאקה
* *Poecile sclateri sclateri* - אוטו קליינשמידט, 1897, מצוי מסינלואה לוראקרוס

## ראו גם
* ירגזי שחור
* ירגזי שחור-כיפה
* ירגזי הרים
* ירגזי קרוליינה

## קישורים חיצוניים

* מפת תחום תפוצה והקלטות של ירגזי מקסיקני באתר Xeno-canto

## הערות שוליים

קטגוריה:טקסונים שתוארו בידי אוטו קליינשמידט
מ
קטגוריה:מקסיקו: עופות
קטגוריה:בעלי חיים שתוארו ב-1897
מ
שמחה יוסיפוב

**שמחה יוסיפוב** (נולד ב-27 בינואר 1955) הוא ראש עיריית אור עקיבא. כיהן כראש העיר בין השנים 2003 ו-2013. כיהן כממלא מקום ראש העיר בין נובמבר 2020 לנובמבר 2021, בשל נבצרותו של ראש העיר יעקב אדרי שנחשד בפלילים. לפני כן כיהן שנים רבות כסגן ראש העיר וכחבר מועצת העיר. בבחירות 2024 נבחר בסיבוב השני וחזר לכהן כראש העירייה.

## ביוגרפיה
יוסיפוב נולד בדרבנט שברפובליקה הסובייטית של דאגסטן (אז, חלק מברית המועצות, כיום ברוסיה). למד לתואר ראשון בחינוך גופני. בשנת 1977 עלה לישראל עם משפחתו במסגרת גל העלייה הגדול מאזור הקווקז, והם שוכנו בקרוואן באור עקיבא. שרת בחיל ההנדסה הקרבית, ולאחר שירותו הצבאי למד חינוך גופני במכון וינגייט, ועבד כמורה לחינוך גופני בבתי ספר באור עקיבא ובמתנ"ס המקומי, שם הכיר את יעקב אדרי ששימש אז מנכ"ל המתנ"ס. אדרי הציע ליוסיפוב להצטרף לפוליטיקה המקומית, ושניהם רצו יחד מטעם הליכוד בבחירות המוניציפליות של 1983, ונכנסו למועצה המקומית. בבחירות הבאות שנערכו בשנת 1989, נבחר אדרי לראש המועצה (החל מ-2001: עירייה), ויוסיפוב התמנה לסגנו.

בין השנים 1991–1999 כיהן בהתנדבות כיו"ר התאחדות עולי הקווקז בישראל.
### כראש עיר
בשנת 2003 נבחר אדרי לכנסת, ויוסיפוב נבחר לעמוד בראשות העירייה, בתום מערכת בחירות סוערת במיוחד שבמהלכה אף נוקבו צמיגי מכוניתו, לאחר שקיבל 41.27% מקולות המצביעים, ובכך היה לראש העיר הראשון בישראל בן העדה הקווקזית. אחד המהלכים שהוביל כראש עיר היה ניסיון לאיחוד מוניציפלי בין אור עקיבא לשכנתה קיסריה, שהבשיל לכדי חוק שעבר בקריאה טרומית בכנסת, אך כשל לבסוף. בתקופתו זינקה אור עקיבא באחוז הזכאות לבגרות בכ-8%, והגיעה למקום ה-11 מכלל ערי ישראל. כמו כן, הוקמו בתקופת כהונתו יחידה לקידום נוער, מרכז צעירים, מרכז לגיל הרך, מרכז מוזיקה, בתי ספר ועוד.

הוא כיהן בתפקיד זה למשך עשור, עד שב-2013 אדרי נבחר שוב לראשות העירייה מטעם סיעה עצמאית, ויוסיפוב שהמשיך לעמוד בראש סיעת הליכוד, זכה בשלושה מנדטים במועצת העיר. לקראת הבחירות המוניציפליות בשנת 2018, נבחר אדרי לראשות סיעת הליכוד, ויוסיפוב רץ ברשימה עצמאית "אור עקיבא אחת". הוא קיבל כ-40% מקולות המצביעים, לעומת כ-41% שקיבל אדרי.

בנובמבר 2020 נחשד אדרי בכמה עבירות פליליות שמנעו ממנו לכהן כראש העיר, ויוסיפוב נבחר על ידי מועצת העיר לממלא מקומו. בנובמבר 2021 התיר בית המשפט לאדרי לחזור לתפקיד.

התמודד בבחירות 2024, ניצח בסיבוב השני ונבחר לחזור ולכהן כראש העירייה. 

## חיים אישיים
יוסיפוב נשוי ואב לשלושה.

## הערות שוליים

קטגוריה:ראשי עיריית אור עקיבא
קטגוריה:עולים בשנות ה-1970
קטגוריה:יהודי ההרים
קטגוריה:ישראלים ילידי ברית המועצות
קטגוריה:ראשי רשויות מקומיות מטעם הליכוד
קטגוריה:מורים לחינוך גופני
קטגוריה:ישראלים שנולדו ב-1955
רובע גנגנם

**רובע גנגנם** (בקוריאנית: **강남**) הוא רובע אמיד ואזור המסחר המרכזי של העיר סיאול בקוריאה הדרומית.

רובע גנגנם הוא הרובע השלישי בגודלו בסיאול. ע"פ מפקד האוכלוסין האחרון משנת 2020 אוכלוסיית הרובע מנתה 508,135 תושבים בשטח של כ-39.49 קמ"ר. הרובע מכיל ריכוז גבוה של עושר ויש בו גורדי שחקים רבים.

## רובע גנגנם בתרבות הפופולרית
* הרובע הפך נודע במיוחד ברחבי העולם בעקבות הצלחתו של הלהיט "גנגנם סטייל" (Gangnam Style) משנת 2012 מאת הראפר הדרום-קוריאני סיי (PSY). הווידאו קליפ של השיר צולם ברובע גנגנם.
* מספר תחנות רכבת תחתית ברובע ובאזורים הסמוכים שימשו כאתרי צילום לסרט ההוליוודי "זהות גנובה" משנת 2012 (הסרט הרביעי בסדרת סרטי ג'ייסון בורן).

## גלריית תמונות

Gangnam_(2533883220).jpg|גנגנם
Suseo_SRT_station.jpg|החזית של תחנת הרכבת סוסיו


## קישורים חיצוניים

* 

## הערות שוליים

קטגוריה:סיאול
קראבי (עיירה)

**קראבי** (בתאית: **กระบี่**) היא העיירה המרכזית במחוז קראבי ובירת המחוז. העיירה ממוקמת באזור רצועת החוף המערבית של דרום תאילנד.

מערבית לעיירה ממוקם שדה התעופה של קראבי, וענף התיירות בעיירה מהווה את אחד מהענפים הכלכליים העיקריים של תושבי העיירה. אף על פי כן חלק גדול מהמטיילים רק עוברים דרך העיירה בדרך הלאה לחופים הסמוכים של האד יאו, אאו נאנג, וראי לה.

## קישורים חיצוניים

* 
* 

קטגוריה:תאילנד: ערים
פרסת הזהב

250px|ממוזער|מיקום פרסת הזהב באונטריו:
אזור **פרסת הזהב** (באנגלית: The **Golden Horseshoe**) הוא אזור העשיר, והעירוני ביותר באונטריו, שכולל גם את טורונטו, העיר הגדולה ביותר בקנדה. אזור פרסת הזהב הוא גם האזור עם צפיפות אוכלוסייה הגבוהה ביותר בקנדה, והאזור המתועש ביותר במדינה.

נכון לשנת 2021 מעל ל-21 אחוזים מכלל אוכלוסיית קנדה חיה באזור פרסת הזהב - בסביבות 7.8 מיליון תושבים בחלק הליבה של אזור פרסת הזהב.

האזור מכונה פרסת הזהב משום שצורת האזור נראית כמו פרסה של סוס, המילה "זהב" מתייחס לשגשוג הכלכלי של האזור.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אונטריו
ערן חיימוביץ'

**ערן חיימוביץ**' (נולד ב-1 באפריל 1966) הוא מנהל ישראלי המכהן כמנכ"ל חברת "תשתיות אנרגיה בע"מ", חברת התשתית הלאומית של משק האנרגיה בישראל. בעברו שימש כמנכ"ל חברת פניציה.

## ביוגרפיה
חיימוביץ' נולד וגדל בעפולה. במסגרת שירותו הצבאי שירת כקצין קשר. משמש כסגן אלוף במילואים.

בשנת 1995 החל את דרכו בחברת פניציה. לאורך השנים כיהן במגוון תפקידים, בהם מהנדס מערכת, מנהל המפעל לעיבוד זכוכית ומנהל המפעל לייצור זכוכית שטוחה. בשנת 2012 מונה למנכ"ל החברה, ועם כניסתו לתפקיד התמודד עם חובות בגובה 323 מיליון ש"ח והקפאת הליכים שנכפתה על החברה.

במסגרת הניסיונות להצלת המפעל, קרא חיימוביץ' לפגישה דחופה עם ראש הממשלה בנימין נתניהו ופעל להוזלת עלויות באמצעות חיבור המפעל לרשת הולכת הגז הטבעי. בשנת 2015 הפך המפעל לראשון בצפון שמתחבר לרשת החלוקה. חיימוביץ' היה מהתעשיינים הראשונים שביקרו את מחיר הגז הגבוה שנקבע במתווה הגז. במהלך כהונתו עברה החברה מהפסד תזרימי לפסים רווחיים.

בשנת 2017, עם סיום כהונתו כמנכ"ל פניציה, הקים חיימוביץ' את Clean Glass Solutions: מפעל למיחזור פסולת זכוכית והשבתה לשימוש חוזר בתעשייה. בין השנים 2008–2017 שימש כבעלים ודירקטור של Milestones Upgrade & Industries, חברת אחזקות להשבחת חברות.

בשנת 2018 מונה למנכ"ל חברת תשתיות אנרגיה. במסגרת תפקידו הוביל את הנפקת האג"ח של החברה בשווי 350 מיליון שקל.

בשנת 2020 הוביל חיימוביץ' לחתימה עם ההסתדרות הלאומית על הסכם קיבוצי ראשון לכלל מאבטחי החברה. במסגרת ההסכם, 180 מאבטחי החברה מועסקים ישירות על ידה וזוכים לתנאים משופרים.

חיימוביץ' הוא בעל תואר ראשון בהנדסת מכונות ותואר שני במנהל עסקים מטעם אוניברסיטת באר שבע, וכן בוגר תוכנית להב לדירקטורים מקצועיים מטעם אוניברסיטת תל אביב. מתגורר בזיכרון יעקב, והיה בין מקימיו של בית ספר דמוקרטי ביישוב בשנת 2002. הוא נשוי ואב לשלושה.

## קישורים חיצוניים
* אודיה שווץ, מנכ"ל חדש לחברת תש"ן: ערן חיימוביץ', רדיו חיפה, 2.10.2018
* Phoenicia and Clear Glass Solutions Open Laminated Glass Recycling Plant in Israel, USGNN, 28.3.2019
* Michelle Malka Grossman, Sharon Udasin, Niv Elis, Environment minister to Israeli gas companies: Lower your prices, The Jerusalem Post, 29.1.2016

## הערות שוליים

קטגוריה:מנכ"לים ישראלים
קטגוריה:סגני-אלופים בצה"ל
קטגוריה:חיילי חיל הקשר והתקשוב
קטגוריה:זכרון יעקב: אישים
קטגוריה:בוגרי אוניברסיטת בן-גוריון בנגב
קטגוריה:מהנדסי מכונות ישראלים
קטגוריה:ישראלים שנולדו ב-1966
שאנדור פלקי

ממוזער|330x330 פיקסלים|קטע משירו "אוקטובר"
**שאנדור פלקי** (במקור **פיכסל-Füchsl**, בהונגרית: **Feleky Sándor**; לובשבריני, 31 באוקטובר 1865 – בודפשט, 1 בספטמבר 1940) היה רופא, סופר, משורר. מתרגם ספרותי יהודי-הונגרי.

## ביוגרפיה
שאנדור פיכסל נולד במשפחה יהודית כבנם של מיקשה פלקי (פיכסל) ושל אנה ברון. אֶחַיו היו הוגו פלקי (1861–1932), רופא אורולוג, פרופסור, ובלה פלקי (1862–1923), עורך דין וחבר בוועדה המחוקקת (גוף שהוקם בהונגריה ופעל בין 1876 לבין 1950 כדי לתאם בין הממשל המקומי לבין הממשל הממלכתי כדי להבטיח שיתוף פעולה בין הגופים השונים של המינהל הציבורי). אחיינו גזה פלקי היה סופר ועיתונאי. הוא המשיך את לימודיו בסיום התיכון באוניברסיטה בבודפשט (כיום שמו אוניברסיטת אטווש לוראנד), שם קיבל את התואר דוקטור לרפואה שלו. ב-1893 הפך לרופא של רובע בבודפשט וב-1910 כרופא מחוזי (רופא רשמי מוסמך בעל אחריות כוללת על תחומי הרפואה ומקצועות הבריאות שתפקידו לבצע פיקוח על בריאות הציבור באזור פעילותו). כבר אז, בנוסף לכתביו בספרות הבריאות, כתב גם יצירות ספרות יפה ותירגם יצירות ספרותיות. כרך שיריו הראשון, "עננים נודדים", ראה אור ב-1900. הוא התחתן עם מלווינה גלאזנר ב-6 ביולי 1902 בבודפשט. בשנה שלאחר מכן התפרסם כרך השירים העצמאי השני שלו בשם "צללים וקרני אור". תרגומיו לבלדות ורומנים גרמניים פורסמו ב-1905. בשנת 1911 נבחר לחבר באגודת פטפי. ב-1912 פרסם את כרך השירה הגדול השלישי שלו, "השדה שלי".

ב-1930 פרסם הן מאמר ספרותי מקצועי והן מאמר של ספרות יפה בשם "א-ב של ספר הבריאות בשירים ובתמונות" ו-"חריש סתיוי" בהתאמה, ובאותה שנה פרסם גם תרגום הונגרי של שירי ניקולאוס לנאו.

כמה שנים לפני מותו פרסם את "איך לחיות בקיץ ובחורף? אספר בשירים קטנים ..." ב-1937 ו"שרביט הקנים" ב-1938.

הוא הובא למנוחות בבית הקברות היהודי ברחוב קוזמה.

## עבודותיו העיקריות
* עננים נודדים (שירים, בודפשט, 1900)
* צללים וקרני אור (שירים, בודפשט, 1903)
* תקנות והחלטות שהתקבלו לטובת שירותי הבריאות של בודפשט (I – III. בודפשט, 1904–1909)
* השדה שלי (שירים, בודפשט, 1912)
* חריש סתיוי (שירים, בודפשט, 1930)
* א-ב של ספר הבריאות בשירים ובתמונות (בודפשט, 1930)
* איך לחיות בקיץ, בחורף? אספר בשירים קטנים ... (בודפשט, 1937)
* שרביט הקנים (סיפור בחרוזים, בודפשט, 1938)

## הנצחתו
קרן שאנדור פלקי לחינוך בלובשבריני הוקמה ב-2001. מטרת הקרן היא לשפר את התנאים החומריים של בית הספר היסודי המקומי. הקרן תורמת לקייטנת חופשת הקיץ של התלמידים בבית הספר וכן מעניה תמיכה כספית לתלמידים מוכשרים אך במצב כלכלי ירוד.

## לקריאה נוספת
* אנדראש גרגיי: לקסיקון של רופאים יהודים הונגרים מפורסמים. בודפשט, מכבי, 2001.
* לקסיקון ביוגרפי הונגרי I-II. עורכת ראשית. אגנש קניירש. בודפשט, 1967–1969.

## קישורים חיצוניים

* שאנדור אנדרדי: בית האוצר של השירה ההונגרית MEK
* ארפאד סאלאשי: שאנדור פלקי (1865–1940) ושירתו MEK
* ביוגרפיה של קרן סנדור פלקי לחינוך בלובשבריני (felekialapitvany.hu)
* לקסיקון יהודי הונגרי. 1929. עורך פטר אויווארי. שאנדור פלקי

## הערות שוליים

קטגוריה:רופאים יהודים הונגרים
קטגוריה:משוררים יהודים הונגרים
קטגוריה:מתרגמים יהודים הונגרים
קטגוריה:סופרים יהודים הונגרים
קטגוריה:משפחת פלקי
קטגוריה:חברי אגודת פטפי
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1865
קטגוריה:הונגרים שנפטרו ב-1940
היסטוריות

**היסטורִיּוּת** (באנגלית: **Historicity**) היא האמיתות ההיסטורית של אנשים ואירועים, כלומר באיזה מידה הם יכולים להיות חלק מההיסטוריה האנושית ולא מיתוס היסטורי, סיפור עם, מעשייה, סיפור פולקלור או בדיה. ההיסטוריות של טענה על העבר היא מעמדה העובדתי. היסטוריות מתייחסת לאמת ההיסטורית, האותנטיות, והעובדות, ומתמקדת בערך האמיתי של טענות על ידע של העבר.

יש תאורטיקנים המאפיינים את ההיסטוריות כממד של כל תופעות הטבע המתרחשות במרחב ובזמן. חוקרים אחרים מאפיינים אותו כתכונה השמורה להתרחשויות אנושיות מסוימות, בהתאם לפרקטיקה של ההיסטוריוגרפיה. הרברט מרקוזה הסביר את ההיסטוריות כזו ש"מגדירה את ההיסטוריה ובכך מבדילה אותה מ'טבע' או 'כלכלה'" ו"מסמנת את המשמעות שאנו מתכוונים כשאנו אומרים על משהו שהוא 'היסטורי'". מילון בלקוול של הפילוסופיה המערבית מגדיר את ההיסטוריות כ"מציינת את התכונה של מצבנו האנושי, שלפיה אנו נמצאים בנסיבות זמניות והיסטוריות קונקרטיות וספציפיות". עבור וילהלם דילתיי, ההיסטוריות מזהה את בני האדם כיצורים היסטוריים ייחודיים וקונקרטיים.

שאלות הנוגעות להיסטוריות נוגעות לא רק לסוגיית "מה באמת קרה", אלא גם איך צופים מודרניים יכולים לדעת "מה באמת קרה". סוגיה שנייה זו קשורה קשר הדוק לפרקטיקות מחקר היסטוריות, ומתודולוגיות לניתוח המהימנות של מקורות ראשוניים וראיות אחרות. כיוון שמתודולוגיות שונות מתייחסות לתמות היסטוריות בצורה שונה, לא ניתן לצמצם את ההיסטוריות למבנה אחד שיוכל להיות מיוצג בצורה חד-משמעית. מתודולוגיות מסוימות כמו היסטוריציזם יכולות להפוך את ההיסטוריות לכפופה להבניות של היסטוריה המבוססות על ערכיות. ההיסטוריוגרף פרנסואה הרטוג הציג את הרעיון של משטרים היסטוריים, כדי לתאר חברה שמתחשבת בעברה, ומנסה להתמודד עמו, תהליך המוגדר גם כ"שיטה למודעות עצמית בקהילה אנושית". ההיסטוריות של אירוע מדווח עשויה להיות שונה מההיסטוריות של אנשים המעורבים באירוע. לדוגמה, סיפור פופולרי אומר שכילד, ג'ורג' וושינגטון כרת עץ דובדבן, וכאשר התעמתו אתו על כך, הוא לקח בכנות אחריות על המעשה. אף על פי שאין ספק שוושינגטון התקיימה כדמות היסטורית, ההיסטוריות של האירוע הספציפי הזה נמצאה לוקה בחסר.

שאלות היסטוריות רלוונטיות במיוחד לתיאורים פוליטיים או פיוטיים של אירועי עבר. לדוגמה, ההיסטוריות של האיליאדה הפכה לנושא לוויכוח, מכיוון שממצאים ארכאולוגיים מאוחרים יותר מראים שהיצירה התבססה על אירוע אמיתי כלשהו.

שאלות של היסטוריות עולות לעיתים קרובות ביחס למחקרים על ההיסטוריה של הדתות. במקרים אלה, מחויבויות ערכיות יכולות להשפיע על בחירת מתודולוגיית המחקר.

## ראו גם
* ההיסטוריות של ישו
* ההיסטוריות של מוחמד
* ההיסטוריות של התנ"ך

## הערות שוליים

קטגוריה:היסטוריה
קטגוריה:פילוסופיה של ההיסטוריה